钦定古今图书集成/明伦汇编/氏族典/第445卷 > 《廖用贤尚友录》 > 柳津
## 钦定古今图书集成/明伦汇编/氏族典/第445卷 > 《廖用贤尚友录》 > 柳津

按《南史柳元景传》：元景弟子庆远，庆远子津，字元举，
虽乏风华，性甚彊直。人或劝之聚书，津曰：“吾尝请道
士上章驱鬼，安用此鬼名邪？”历散骑常侍，太子詹事，
袭封云杜侯。侯景围城既急，帝召津问策，对曰：“陛下
有邵陵，臣有仲礼，不忠不孝，贼何由可平？”太清三年，
城陷，卒。